|  |  |  |  |
| --- | --- | --- | --- |
| **NOM DE L’ACCIÓ** | UN (SERVEI) PER A TOTHOM I TOTHOM PER A UN (SERVEI) | | |
| **PARTICIPANTS** | Estimació: 15-20 persones | **PARTICIPANTS** | 12-30 anys. |

|  |  |
| --- | --- |
| **OBJECTIUS** | * Empoderar, individual i grupalment, el jovent del municipi. * Implicar activament el jovent en la planificació del Servei de Joventut. * Idear i debatre propostes d’activitats juvenils accessibles i inclusives. |

|  |  |  |  |
| --- | --- | --- | --- |
| **TEMPORALITZACIÓ** | **QUÈ FEM?** | **TEMPS** | **ACUMULAT** |
| BENVINGUDA | 5’ | 5’ |
| WORLD CAFÈ: Diagnosi participativa | 40’ | 45’ |
| PUGES O BAIXES? L’escala de la participació | 15’ | 60’ |
| EXTRA!! EXTRA!!: Visions de futur | 30’ | 90’ |
| A MANS PLENES: Creació col·laborativa | 15’ | 105’ |
| TANCAMENT I VALORACIÓ | 15’ | 120’ |

|  |  |
| --- | --- |
| **RECURSOS NECESSARIS** | * Mínim 1 persona per a dinamitzar la sessió (a ser possible, 2). * Espai ampli, que permeti la mobilitat del jovent. * Mínim 3-4 taules. * Cadires per a totes les persones participants. * Mòbil o càmera de fotos. * Estovalles de paper blanques (o color clar), per a les taules. * Post-its de colors. * Retoladors (o bolígrafs) per a les persones participants. * Papers A4 amb els 8 nivells de la participació juvenil. * Cinta de pintor. * Fotocòpies de la plantilla de portada de diari. * Papers DINA4-DINA5. * Dixit (joc de taula; opcional). * Pissarra o paperògraf. * Gomets (opcional). |

| **DESENVOLUPAMENT DE L’ACCIÓ | DESCRIPCIÓ D’ACTIVITATS** |
| --- |
| BENVINGUDA  Presentació de la persona que dinamitzarà la sessió i dels objectius del procés participatiu.  És molt important explicar, de manera clara i transparent, l’abast real del procés: recursos disponibles, terminis previstos i limitacions (si n’hi ha).  WORLD CAFÈ: Diagnosi participativa  Abans de la sessió, prepararem 3-4 taules arreu de l’espai, i col·locarem a sobre estovalles de paper, blanques (o de color clar). En cada paper, escriurem una temàtica sobre la qual ens interessi recaptar l’opinió del jovent, tenint en compte l’anàlisi intern inicial i els resultats dels qüestionaris (exemple: inclusió, participació, comunicació i programació).  Per ajudar a estructurar les idees, podem dividir el paper en 2 parts: punts fors i punts a millorar. A més, per a evitar el síndrome del “full en blanc”, hi podem escriure també algunes reflexions/opinions, tant positives com negatives, sorgides de valoracions prèvies i del qüestionari inicial.  Per a començar, repartirem post-its de colors i retoladors a les persones participants, i els demanarem que hi escriguin opinions/reflexions (1 per post-it), tant positives com negatives, per alguna de les temàtiques proposades. Els hi donarem uns 5 minuts, perquè comencin a reflexionar de manera individual.  Després, es dividiran en tants grups com 3-4 grups (màxim tants com taules), i cadascun anirà a una de les taules, on enganxaran i debatran les seves opinions. Hi poden afegir altres idees o comentaris que sorgeixin durant el debat.  Cada 6-8 minuts, aproximadament, canviaran de taula (els papers i les cadires no es mouen). Hauran de fer el mateix, però, a més, mirant què hi ha posat els grups anteriors i afegint-hi comentaris, si s’escau.  Finalment, farem una mica de reflexió, en plenari (màxim 10 minuts): ha estat difícil? Us heu sentit còmodes debatent amb el vostre grup? Quina temàtica ha generat més debat? Heu trobat a faltar alguna altra?  Si veiem que en algun paper hi ha opinions totalment contradictòries sobre algun tema, podem consultar quina és l’opinió majoritària del grup.  Hem de recordar fer fotos a totes les taules en acabar la sessió, per a poder tornar a revisar les conclusions més endavant.  PUGES O BAIXES? L’escala de la participació juvenil  Ens traslladem a unes escales properes (almenys amb 8 graons, i el més amples possible), i enganxem al terra uns papers amb els diversos nivells de participació, a cada graó.  (Si no hi ha escales, podem simular-ho al terra amb cinta de pintor).  Primer, demanem a tothom que es col·loqui al graó en el qual pensen que és actualment la participació juvenil al seu municipi. Fem una foto, i els donem la paraula, si alguna persona vol explicar perquè s’ha situat allà (especialment interessant que ho expliquin les persones que vagin més als extrems, tant superior com inferior).  Després, els diem que vagin al graó al qual les agradaria que hi arribés la participació juvenil al seu municipi. Igualment, fem una foto i obrim torn de paraules. |

| **DESENVOLUPAMENT DE L’ACCIÓ | DESCRIPCIÓ D’ACTIVITATS** |
| --- |
| EXTRA!! EXTRA!!: Visions de futur  L’objectiu és trobar punts de consens relatius a les prioritats de les persones participants.  Som a l’any 2027 i l’Ajuntament decideix editar un butlletí monogràfic sobre joventut, explicant tot el que s’ha fet i assolit durant els últims 5 anys al poble. Quins titulars ens agradaria que hi sortissin?   * Primera part: treball individual (post-it). 5 minuts. * Segona part: treball en petits grups (3-4 persones). 10 minuts. Es recomana fer grups diferents als de la primera dinàmica, per a fomentar el contrast d’opinions amb altra gent.   Donarem a cada grup un paper (mínim DINA3), que simuli una portada de diari, amb requadres per als titulars i els cossos de vàries notícies.  Exemple: <https://sbt.blob.core.windows.net/storyboards/es-examples/diseno-de-periodico.png>  Han de triar un nom per al monogràfic, i 2 notícies (titular, subtítol i cos breu).   * Tercera part: presentació en plenari (sense debat). 5’   Després, farem reflexió en plenari: ha estat difícil? Ha costat posar-se d’acord? Com us heu sentit quan escrivíeu aquestes notícies? Veieu algunes temàtiques que es repeteixin més?  A MANS PLENES: Creació col·laborativa  Dinàmica d’escriptura compartida. Permet recaptar idees bastant detallades en poc temps.  Repartirem uns papers DINA5 (o DINA4) i retoladors a les persones participants, i els demanarem que hi escriguin una idea d’activitat que es podria organitzar des del servei joventut de l’Ajuntament (tant dins com fora de l’equipament juvenil). Tindran 2-3 minuts per escriure-hi la idea.  Després, quan la persona dinamitzadora ho digui, cadascú anirà rotant els papers a la persona que tingui a l’esquerra (com les agulles d’un rellotge). En funció del nombre de participants, aquesta persona tindrà 1-2 minuts per afegir-hi o comentar-ne el que vulgui. Després, tornen a rotar els papers, fins que tornin a les persones que han escrit la idea inicial.  (Si hi ha moltes persones participants, podem fer la dinàmica en grups de 4-6 persones).  Finalment, quan recuperi el seu paper, cada participant explicarà la seva idea i les aportacions que hi ha fet la resta, i proposarà un títol per a l’acció, que escriurem a un tros de paperògraf o a una pissarra.  Si tenim temps, amb els retoladors de colors (o amb gomets), convidarem a les persones participants a que marquin les 3 accions que més els han agradat.  TANCAMENT I VALORACIÓ  Explicarem els propers passos del procés participatiu (hi haurà més sessions participatives? Quan? Com es convocaran?), i com es comunicarà el retorn de totes les propostes i reflexions presentades (es convocaran grups de treball temàtics? Hi haurà una presentació pública de les conclusions?)  A més, és convenient fer una petita valoració final, per a conèixer l’opinió de les persones participants. Com que serà al final d’una sessió molt intensa, proposem una manera molt senzilla i visual de fer-ho: amb el joc de cartes DIXIT.   1. Escampem totes les cartes a sobre d’una taula (o al terra de la sala). 2. Demanem a tothom que pensi una paraula o una idea que representi la seva opinió o els seus sentiments després de la sessió. 3. Convidem a tothom a que agafi una carta que creguin que representa aquella opinió/sentiment.   Fem una ronda, per a què tothom ensenyi la seva carta i digui en veu alta la seva paraula/idea. |

| **ALTRA INFORMACIÓ D’INTERÈS** |
| --- |
| * **En cas que les persones participants no es coneguin** entre elles (edats molt diverses, procedència de nuclis dispersos del mateix municipi...), després de la benvinguda es recomana dedicar-hi 10 minuts a alguna **dinàmica de coneixement o d’activació**, per a trencar el gel. * Si no disposem del DIXIT, també podem buscar altres dinàmiques de valoració.   A la [bibliografia](#M6_BIBLIOGRAFIA) de la guia trobaràs alguns documents amb propostes de dinàmiques de tot tipus. |